Document ID: /roh_data/filtered/fineweb-2-filterrobots_roh.jsonl.gz/24299

Far in service avant che dustar ils skis
- Gievgia, 23.3.2017, 11:15
-
Emprima emissiun:
- Gievgia, 23.3.2017, 11:15, RTR
Tgi ha gia mess davent ils skis, auters giaudan anc ils davos dis sin pista u loipa, avant che la stagiun d'enviern va propi a fin. Lura sa platgan ils skis - saja quai quels d'alpin u passlung, en tschaler u si surchombras.
Per er avair plaschair vid ils skis il proxim enviern vali la paina da preparar ils skis sin la stad, da tractar bain ils skis avant che dustar els. Impurtant è da far in service endretg e dad unscher ils skis cun tschaira. Quella tschaira duess restar sur stad sin il fund dals skis. Per l'ina va la tschaira pli profund en il ski, quai chè bun, e per lautra protegia quella era ils funds dals skis. Ideal fiss lura da metter ils skis en in satg da skis e betg deponer els en in lieu da pulvra, mabain en ina stanza plitost fraida e sitga cun ina temperatura in zic constanta, sco per exempel en in tschaler u en ina garascha. Quai è il proceder ideal per era avair bun material sin che la nova stagiun da skis va liber.